
PREDGOVOR 


Godinama su ljubitelji astronomije i veliki broj ljubitelja 
prirodnih znanosti nastojali izraditi u svojim školama, ustanovama 
i domovima SUNČANU URU. 

Naša usmena i pismena uputstva nisu bila dovoljna, jer je 
većina ljubitelja nailazila na niz poteškoća zbog pomanjkanja 
literature o izradi sunčanih ura. Kako interes za izradu sunčanih 
ura neprekidno raste, Astronomsko društvo ”Oton Kučera” odlu- 
čilo je izdati popularnu brošuru o izradi sunčanih ura. 

Uputstva su pisana jednostavno i razumljivo za najširi krug 
ljudi s osnovnom naobrazbom. 

Smatramo da nekih većih poteškoća neće biti. Ukoliko ih 
bude, obratite se našem društvu za dodatna objašnjenja pa i za 
eventualna zajednička rješenja. 

UREDNIČKI ODBOR 


NAPOMENA 

Budući da u suvremenom književnom jeziku nemamo nijednu 
hrvatsku niti koju riječ slavenskog porijekla za napravu za mjerenje 
vremena odnosno posebnu riječ za jedinicu vremena (24. dio dana), 
u ovoj ćemo knjižici riječ sat (od turske riječi sahat) upotre- 
bljavati za jedinicu vremena, a riječ ura (od njemačke riječi die Uhr) 
za napravu za mjerenje vremena — kada smo, olako, bacili u ”staro 
željezo” dobru hrvatsku riječ d o b n j a k (pokazuje doba ili 
vrijeme), koju, primjerice, Rudolf Filipović navodi kao našu riječ 
za njemačku die Uhr u svom "Novom rječniku hrvatskog i njema- 
čkog jezika”, Zagreb, Naklada knjižare Lavoslava Hartmanna, 
1870. (na str. 448). 

A evo i primjera iz današnjeg života o upotrebi riječi sat 
odnosno ura: za vrijeme - koliko je sati?, dvosatna vožnja, raspo- 
red sati ili satnica, satničar, vratio se kući u sitne sate, vlak kasni 
jedan sat, dva sata hoda do planinarske kuće, i si. i za napravu za 
mjerenje vremena — urar, urarska radionica, urarski pribor, urarsko 
umijeće, staklo od ure, zidna ura i si. 


ŠTO JE SUNČANA URA? 


Da li ste kada posjetili stare dijelove gradova, dvorce ili samo- 
stane? Ako jeste, tada se sigurno prisjećate da su Vam turistički 
vodiči bar jednom pokazali sunčanu uru na nekoj zgradi, na trgu ili 
u perivoju. Možda ste i Vi, kao i većina posjetilaca koja je slušala 
stručna tumačenja vodiča, nesvjesno pogledali na svoju ručnu 
ili džepnu uru da provjerite točnost drevnog pokazala vremena 
pred Vama. 

Stoje sunčana ura? 

Sunčana ura je pokazivalo vremena; ona pokazuje dijelove 
dana — sate. Ona ne pokazuje vrijeme što nam ga pokazuju naše 
ure na rukama ili policama, u vitrinama ili na zidovima kuhinja 
i soba, jer se vrijeme što ga te ure pokazuju zove srednje Sunčevo 
vrijeme i to zonsko srednjoevropsko, a ljeti kad se kazaljke ura 
pomiču jedan sat unaprijed, dekretno vrijeme ili skraćeno ljetno 
vrijeme. 

No, sunčana ura pokazuje pravo Sunčevo vrijeme , a to znači 
da ona pokazuje prave položaje sunca na nebu. Primjerice, kad je 
Sunce u najvišem položaju, astronomi kažu: Sunce je u meridijanu. 
Uobičajen je naziv i podne, odnosno pravo podne , jer je Sunce 
zaista u najvišoj točci, u najvišoj dnevnoj visini, u meridijanu. 
Sasvim je pogrešan naziv: Sunce u zenitu, što ga često srećemo 
u filmovima, knjigama i novinama. Zenit je poseban pojam i 
Sunce u našim krajevima nikada ne može biti u zenitu (tjemeništu), 
jer je zenit zamišljena točka na nebu iznad naše glave odnosno 
tjemena. 

Srednje podne koje pokazuju naše mehaničke ili elektroničke 
ure, može se razlikovati od pravog podneva i do sedamnaest minuta. 
Samo četiri puta godišnje srednje podne i pravo podne padaju 
zajedno i to oko datuma: 15. IV, 14.VI, l.IX i 25. XII. Sunčane 
ure svakodnevno pokazuju pravo podne, odnosno položaj Sunca 
u najvišoj točci tokom dana. 

Kako se to zna? 

Astronomi su postavili relaciju koja im omogućuje da znaju 
točne odnose pravog i srednjeg Sunčevog vremena. Tu relaciju 


su oni nazvali jednadžba vremena , a definira se ovako: jednadžba 
vremena je razlika između pravog i srednjeg Sunčevog vremena. 
To znači: ako znamo jednadžbu vremena ijedno od ta dva vremena 
(srednje ili pravo), drugo vrijeme možemo lako izračunati. 

O jednadžbi vremena ćemo još mnogo govoriti, a sad je dovo- 
ljno da kažemo da se njena vrijednost za svaki dan može naći 
u priloženim tablicama u ovoj brošuri. 

Prema svemu zaključujemo da sunčane ure pokazuju pravo 
Sunčevo vrijeme, a naše obične ure srednje Sunčevo vrijeme. 

Pa zašto se u svakodnevnom životu ne služimo pravim Sunče- 
vim vremenom nego srednjim Sunčevim vremenom? 

Osnovni je razlog u tome da pravo Sunčevo vrijeme ne teče 
jednoliko, odnosno Sunce se prividno giba nekad brže a nekad 
sporije zbog bržeg ili sporijeg gibanja Zemlje oko Sunca. Zato 
je "izmišljeno” srednje Sunčevo vrijeme, vrijeme koje jednoliko 
teče, jer se zamišlja da se Sunce jednoliko prividno giba po ekva- 
toru. Zapravo se Sunce prividno giba po ekliptici. 

Neka Vas ovi pojmovi ne zabrinu i ne poplaše u namjeri 
da se upoznate sa sunčanim urama. Jednadžba vremena, pravo 
i srednje Sunčevo vrijeme, ekvator i ekliptika nisu nikakvi nedo- 
kučivi pojmovi. S njima ćemo Vas slikom i riječima upoznati 
u priloženom malom rječniku astronomskih pojmova. 


VRSTE SUNČANIH URA 

Sunce je već primitivnim narodima služilo kao pomagalo 
za određivanje dijelova dana. Sigurno se zna daje prvi "instrument” 
za mjerenje vremena bio najobičniji drveni štap zaboden okomito 
u tlo. Štap ili stup (obelisk) koji je služio za mjerenje vremena 
nazvan je sjenopo kazivač ili gnomon. Gnomon je grčka riječ, 
a znači: onaj koji zna, znalac. 

U tisućljetnim iskustvima mjerenja vremena u izradbi sunčanih 
ura zadržan je sjenopokazivač, gnomon. U astronomiji je nastala 
posebna grana koja se bavi izradbom sunčanih ura, a zove se 
gnomonika. U toj se grani astronomi bave praktičkim i teorijskim 
pojedinostima izradbe sunčanih ura. 


Ovdje ćemo prikazati načine izradbe triju vrsti sunčanih 
ura i to: 

1 . horizontalne, 

2. vertikalne i 

3. ekvatorske. 


HORIZONTALNA SUNČANA URA 

Horizontalna (razita ili vodoravna) sunčana ura izrađuje se 
na horizontalnoj plohi pa joj odatle i naziv. Kao horizontalna 
podloga može poslužiti; ploča od kamena, betona drva ili bilo 
kojeg čvrstog materijala. Postavlja se horizontalno s pomoću 
libele (razulje). Drugi osnovni dio horizontalne sunčane ure je 
šipka (štap) koja će bacati sjenu. Ona je obično od željeza, alu- 
minija ili koje slične kovine. Na horizontalnoj se ploči ucrtaju: 
podnevna linija . kao temeljna crta koja će označavati smjer sjever — 
- jug (N - S) i satne linije ili satne crte. Na podnevnu liniju po- 
vuče se okomiti pravac koji označuje smjer istok - zapad (E - W), 
Šipka ili gnomon se ubetonira ili pričvrsti na horizontalnu ploču 
pod kutom geografske širine mjesta sunčane ure, u sjecištu podne- 
vne linije i okomitog pravca, a u ravnini meridijana. 

Dijelove horizontalne sunčane ure prikazuju crteži 1, 2, 3, 4 i 5. 

Ploča na kojoj je izrađena sunčana ura mora se postaviti na 
neki stup i usmjeriti (orijentirati) podnevnu liniju u meridijansku 
ravninu. 

Prikazat ćemo postupak izradbe horizontalne sunčane ure: 

1) potrebno je najprije nabaviti ravnu ploču koja može biti 
četvrtasta, jajolika ili kružna, 

~) nabaviti šipku koja će poslužiti kao sjenopokazivač, 

3) na ploču ucrtati dva međusobno okomita pravca čija 
presjecišta neće biti u sredini, nego pri jednom kraju 
ploče, i 

4) tamo gdje se sijeku pravci (u presjecištu) ubetonirat ćemo 
ili pričvrstiti metalnu šipku pod kutom koji je jednak 
geografskoj širini i u ravnini meridijana. 



Evo i prvog astronomskog zadatka za izrađivače sunčane 
horizontalne ure: određivanje geografske širine položaja sunčane 
ure. 

Geografsku širinu ćemo odrediti s pomoću sjenopokazivača 
(štapa) ili gnomona, i to na ovaj način: na horizontalnoj podlozi 
postavi se papir koji se pričvrsti na podlogu. Sa strane se postavi 
štap koji će bacati sjenu na papir (štap se mora postaviti okomito). 
Naš zadatak se sastoji u određivanju dužine najkraće sjene što će 
je baciti štap u toku dana. Nakon tog mjerenja, tj. mjerenja dužine 
najkraće sjene, izmjerimo i visinu štapa (od zemlje ili ploče do 
vrha). Ponovimo ta mjerenja u toku nekoliko dana radi veće 
točnosti. Posebnu pozornost mjerač treba obratiti određivanju 
dužine najkraće sjene. Zato je potrebno da se sat, dva prije i poslije 
srednjeg podneva češće zapisuje olovkom dužina sjene na papiru 
horizontalne podloge. Slikovito je to prikazano na crtežu 6. 

Kad smo obavili gornja mjerenja (ravnalom s milimetarskom 
podjelom) preostaje nam da izračunamo geografsku širinu. Za 
to nam služi formula iz koje možemo izračunati geografsku širinu, 
ako poznamo tri druge veličine: dužinu najkraće sjene s, visinu 
štapa Š i deklinaciju Sunca 5 (delta) za taj dan opažanja. Iz mjere 
nja smo dobili vrijednosti za s i Š, a vrijednost za <5 vadimo iz 
tablice za dan opažanja. 

Što je deklinacija Sunca? 

Deklinacija Sunca je kut od nebeskog ekvatora do Sunca 
izražena u stupnjevima. Kad je Sunce sjeverno od ekvatora dekli- 
nacija ima predznak plus (+), a kad je južno ili ispod ekvatora 
deklinacija ima predznak minus (-). 

U dvije tablice na kraju ove brošure uvrštene su deklinacije 
Sunca za svaki dan u godini. 

Geografsku širinu ćemo izračunati formulom: 

tg[*-(±«)]= Y (1) 

u 

gdje je ip (fi) oznaka za geografsku širinu. 

Primjer: 25. IV 1982. godine u vrtu u nekom gradu određivala 


se dužina najkraće sjene radi izračunavanja geografske širine 
tog vrta. Izmjerena najkraća sjena bila je: 14,3 cm, a visina štapa 
22,2 cm. Iz tablica se vidi da je deklinacija Sunca toga dana bila 
5 = + 13° 01’ ili 6 = + 13$. Iz formule (1) slijedi: 

14.3 

tg(e>- 13$)= =0.64 414 

22 2 


4- 13$ = 32$ 


y = +45$ 


Za isti grad i u istom vrtu određivala se dužina najkraće sjene 
ujesen, 15. X 1982. Toga dana deklinacija Sunca bila je 5 = - 8° 19’ 
ili 6 =-8$, dužina najkraće sjene bila je 30,8 cm. a visina štapa 
22,2 cm. Iz (1) slijedi: 


0 30,8 

tg(^ + 8?3)= — = 1,38 739 

$ + 8?3 = 54,2 
<p = +45$ 


Jesensko određivanje geografske širine potvrđuje proljetno 
mjerenje. No, nije potrebno tako dugo vremenski čekati, nego 
se može mjeriti, kao što je rečeno, u toku nekoliko slijedećih 
dana. jer će najkraća sjena uvijek biti različita radi svakodnevne 
promjene deklinacija Sunca. Tu se nalazi i kontrola mjerenja, 
jer geografska širina uvijek mora biti ista (odstupanja mogu biti 
do 0°5, što je dovoljno za izradbe sunčanih ura). 

U crtežu C.7 narisane su sjene što ih baca štap Š u ravnini 
meridijana u doba solisticija (si i s 3 ) i ekvinocija s 2 . Prema crtežu 
može se zaključiti kako se dobila formula (1). 

Možda to izgleda teško, jer se koristi trigonometrijska funkcija 


tangens. No ni tu ne mora biti poteškoća. Za to nam može poslu- 
žiti točnija geografska karta u koju su unijete koordinate: širina 
i dužina. Prema toj karti može se s dovoljnom točnošću odrediti 
geografska širina y i geografska dužina X koja počinje od Green- 
wichkog meridijana. 

Naš zadatak kojim smo trebali odrediti geografsku širinu 
je završen. 

Riješili smo ga prema kretanjima Sunca, odnosno promatra- 
njem i određivanjem najkraće sjene štapa u toku dana. Ili, bez 
našeg promatračkog sudjelovanja, jednostavnim određivanjem 
našeg položaja sa geografskih karata. 

Šipku (sjenopokazivač) koju smo namijenili našoj horizon- 
talnoj sunčanoj uri, možemo sada ubetonirati ili pričvrstiti u već 
ucrtano presjecište pod kutem no istodobno moramo pripaziti 
da bude u vertikalnoj meridijanskoj ravnini. 

Drugi zadatak za izrađivače sunčane horizontalne ure sastoji 
se u određivanju položaja satnih linija. 

Tu će nam ponajprije trebati računski postupak u kojem 
ćemo koristiti i trigonometrijsku funkciju sinus. Od podnevne 
linije trebamo ucrtati satne linije na lijevu i desnu stranu. Za to 



C.B 


t\\ označuje kut satne linije od podnevne linije, t je satni 
kut Sunca, a <p geografsku širinu. 

Satni kut Sunca t je kut između ravnine nebeskog meridijana 
i deklinacijskog kruga Sunca (prema crtežu 31); upravo je razmjer- 
an vremenu proteklom od prolaza Sunca kroz meridijan, odnosno 
od pravog podneva. 

Za geografsku širinu y datog mjesta i sa datim satnim kutovima: 
lh ili 15°, 2 h ili 30°, 3 h ili 45°, . . . dobit ćemo kutove 7 h za 
satne linije 1 1 h i 13 h, 10 h i 14 h, 9 h i 15 h ... sa meridijanom 
ili satnom linijom 12 h. 

Primjer: Neka naš grad u kojem želimo napraviti horizontalnu 
sunčanu uru ima, primjerice, geografsku širinu ^ = 45° 30’. Upo- 
trebom izraza (2) dobit ćemo ove vrijednosti (sin ^ = 0,71 325): 


sati 

h 

t 

o 

t H 
o 

sati 

h 

12 

0 

0,0 

12 

11 

15 

10,8 

13 

10 

30 

22,4 

14 

9 

45 

35,5 

15 

8 

60 

51,0 

16 

7 

75 

69,4 

17 

6 

90 

90,0 

18 


Iz gornje tablice vidljivo je, da smo dobili kutove položaja 
pojedinih satnih linija od 6h do 18 h. Te kutove nanašamo od 

podnevne linije sa središtem u presjecištu podnevne linije i pravca 
istok - zapad (E - W). Jutarnje satne linije označujemo na lijevo 
od podnevne linije, počevši od lih, 10 h, . . a u 6 h upišemo 
točno na pravcu istok — zapad. Popodnevne satne linije označu- 
jemo na desno od podnevne linije, počevši od 13 h, 14 h, . . ., a 
1 8 h upišemo točno na pravcu istok — zapad. 

Za sve one koji ne vole numeričko računanje, postoji i grafi- 
čki postupak. 

I. postupak: u njemu se još služimo trigonometrijskom funkci- 
jom sinus i to samo funkcijom sin <p. 

Evo toka tog postupka: 

Narišemo kružnicu polumjera 1 (jedan), a to znači bilo kojeg 
polumjera, jer taj polumjer uzimamo kao jedinicu. Uz tu kružnicu 
narišemo kružnicu polumjera sin \p\ ona će uvijek biti manja od 
prve. Na primjer, ako narišemo kružnicu polumjera 10 cm, polu- 
mjer druge kružnice za sin <p = +45° 30’ bit će 7,1325 cm. 

Manju kružnicu podijelimo sada po 15°, jer je 1 h = 15°, pa 
produžimo do tangente polumjere koji zatvaraju te kutove. Od 
točaka na tangenti povucimo tada pravce do središta veće kružnice 
ili kružnice polumjera 1 (crtež 8). 

Dužina koja spaja točke s { i s 2 je podnevna linija. 

S crteža prenijeti nacrtane satne linije na ploču horizontalne 
sunčane ure. 

II. postupak: u njemu se više ne služimo trigonometrijskim 
funkcijama. 

Najprije narišemo kružnicu polumjera 1 . U središtu te kružnice 
S, od podnevne linije nanesemo kut Iz krajnje točke kružnice 
polumjera 1 od podnevne linije nanesemo kut (90° - $). Tako 
smo dobili trokut u kojem je kateta nasuprot kuta \p jednaka 
polumjeru manje kružnice (r). Risanjem kružnice dobili smo 
položaj što smo ga imali u l. postupku (C.9). 

Potrebno je sada obaviti još jedan astronomski zadatak: 
odrediti položaj podnevne linije na mjestu gdje postavljamo sunčanu 
uru. 

Podnevnu Uniju odredit ćemo na ovaj način: označit ćemo 
jednu točku na terenu. Iznad nje objesimo visak pa će njegova 

nit bacati sjenu. U trenutku pravog podneva označimo krajnji 
položaj sjene; ponovimo to nekoliko puta u toku nekoliko dana. 
Spojnica tih dviju točaka je podnevna linija. 

A sad se nameće novo pitanje: kako odrediti pravo podne? 

Znamo da naše ure pokazuju srednjoevropsko vrijeme. Već 
smo pisali o jednadžbi vremena; ona nam daje vezu između pravog 
i srednjeg Sunčevog vremena. U ovoj brošuri nalaze se tablice 
jednadžbe vremena za svaki dan u godini pa nam neće biti teško 
da za bilo koji dan u godini odredimo srednjoevropsko vrijeme 
pravog podneva. Određujemo ga ovako: 

Želimo 6. svibnja odrediti trenutak pravog podneva prema 
srednjoevropskom vremenu (SEV), tj. prema vremenu što ga 
pokazuju naše ure. Budući daje jednadžba vremena: 

E = PSV - SSV (3) 

gdje je E izraz za jednadžbu vremena, PSV pravo Sunčevo 
vrijeme, a SSV srednje Sunčevo vrijeme. 

Iz tablica u prilogu nalazimo za gornji datum da je E - +3™5, 
pa ako to uvrstimo u (3) dobit ćemo: 

SSV= 1 2 h 007*0 - 3 m 5 
SSV = 11 h 56 m 5 

Izračunata vrijednost nam pokazuje da pravo podne nastupa 
po srednjem vremenu ulih 56™5, ali mi trebamo znati kada 
će biti pravo podne prema SEV-u. Za to ćemo se poslužiti formu- 
lom: 

SE V = SSV + n + \ (4) 

gdje je n = 1 (broj zone), a X geografska dužina. 

Iz izraza (4) vidi se da ako želimo odrediti pravo podne prema 
našoj uri (SEV), tada moramo znati geografsku dužinu. Neka 
je geografska dužina X, kako je već spomenuto, određena iz geo- 
grafske karte i neka iznosi: 


X = - 1 h 04 m 

Tada je srednjoevropsko vrijeme (SEV) pravog podneva: 

SEV = 1 1 h 56™5 + 1 h - 1 h 04 m = 1 1 h 52™5 

Određivanje podnevne linije T 2 T, obavit ćemo na već opisani 
način ulih 52™5 SEV-a (crtež C.l 1). 

Neka je, iz bilo kojeg razloga, potrebno odrediti geografsku 
dužinu, a ne možemo je odrediti iz geografske karte. Kako je u 
astronomiji određivanje geografske dužine vrlo složen zadatak, 
mi ćemo je odrediti upotrebom štapa, gnomona, jer nam nije 
potrebna velika točnost. Dovoljno je da s pomoću naših ura (SEV) 
odredimo trenutak u kojem se pojavi najkraća sjena što ju baca 
štap. 

Crtež 10 prikazuje taj postupak. U trenutku pojave najkraće 
sjene zabilježimo vremenski trenutak (SEV) što ga pokazuje 
naša točna ura. Prije tog mjerenja provjerite svoju uru prema 
vremenskim signalima što ih odašilju radio stanice. 

Napomena: uočavanje pojava najkraće sjene nije jednostavno, 
pa se treba služiti papirima s četvrtastim ili bilo kojim mrežicama, 
kao npr. milimetarskim papirima. To isto vrijedi i za određivanje 
dužine najkraće sjene koja nam je potrebna za određivanje geo- 
grafske širine. 



c.io 


Iz (4) je vidljivo da će biti: 
X = SEV - SSV- n 


( 5 ) 


Primjer: u Zagrebu smo 12. II 1983. godine odredili daje po 
SEV-u najkraća sjena gnomona bila u 12 h 10 m . Toga dana je 
jednadžba vremena bila E = - 14 m , pa je srednje Sunčevo vrijeme 
(SSV) u pravo podne: 

SSV= 1 2 h - (- 14 m ) = 12 h 14 m 

Prema (5) dobit ćemo: 

X= 12 h 10 m - 12 h 14 m - 1 h 

X = - 1 h 04 m 

a to je kako znamo geografska dužina Zagreba. Mjerenja treba 
obaviti nekoliko puta pa se tada uzme srednja vrijednost svih 
dobivenih X-a. 

Određivanjem podnevne linije i ucrtavanjem položaja satnih 
linija pomoću kutomjera, završena je izradba horizontalne sunčane 
ure. 

Funkcioniranje ure pokazat će nam da li smo sve valjano 
izradili i izmjerili. 

Ova ura pokazivat će nam PRAVO SUNČEVO VRIJEME! 


VERTIKALNA SUNČANA URA 


Vertikalna (oso vita ili uspravna) sunčana ura izrađuje se na 
panoima ili zidovima zgrada kojih su strane okrenute prema jugu. 

Vertikalna sunčana ura zauzima posebno mjesto u gnomonici, 
jer je dostupna većem broju ljudi. Postavlja se na trgovima, na 
školskim, privatnim i drugim zgradama. 

Ako je zid zgrade točno okrenut prema jugu, tada nema 
nekih posebnih poteškoća pri izradbi i postavljanju ure. 

Razmotrimo najprije takav primjer. 

Kao za horizontalnu tako je i za vertikalnu sunčanu uru 
potrebno odrediti geografsku širinu i dužinu na isti način opisan 
pri izradbi horizontalne sunčane ure. 

Izgled vertikalne sunčane ure vidimo na crtežu C.12, a za 
njezinu izvedbu potrebna je šipka (C.13), boja za označavanje 
satnih linija i brojke od 6 do 1 8. 

Podnevnu liniju određuje nam smjer viska, dok se šipka mora 
postaviti pod kutom (90° - <p) i to u meridijanskoj ravnini. 

Satne linije ćemo ucrtati lijevo i desno, tj. simetrično na obje 
strane od podnevne linije koja se kod vertikalne sunčane ure 
poklapa s niti viska. 

I u izvedbi vertikalne sunčane ure za određivanje položaja 
satnih linija mogu nam poslužiti tri postupka: jedan numerički 
i dva grafička. 

Numerički postupak: 

Upotrijebit ćemo formulu za određivanje položaja satnih 
linija vertikalne sunčane ure ako je zid zgrade okrenut točno prema 
jugu ili kako astronomi kažu, kad je azimut 90°: 

tg t\ = tg t • cos (6) 

gdje je t\r kut satne linije od podnevne linije, t satni kut Sunca, 
<p geografska širina. 

Primjer: odredimo kuteve satnih linija od podnevne linije za 
vertikalnu sunčanu uru što se treba postaviti na geografskoj širini 
= +45° 30’! 


Iz izraza (6) za cos = 0,70091 slijedi: 



Za izračunate kutove potrebno je ucrtati satne linije od 
podnevne linije; za jutarnje sate lijevo, a za popodnevne desno. 

Prenošenje izračunatih podataka na zid zgrade može se obaviti 
izravno mjerenjem kutova u središtu sunčane ure u koju će se 
ubetonirati šipka. 

Mreža satnih linija može se izraditi na papiru pa je zatim 
prenijeti na zid zgrade. 

Za one koji ne vole numerički postupak, prikazat ćemo 
dva grafička postupka. . 

I. grafički postupak: u njemu se služimo trigonometrijskom 
funkcijom cosinus. 

Postupak je slijedeći: 

Nacrtamo kružnicu polumjera 1, a uz nju (dotiče je) kružnicu 
polumjera cos <p. Dakle, isto kao i za horizontalnu sunčanu uru 
s tom razlikom da je polumjer manje kružnice jednak cosinusu 
geografske širine, a ne sinusu (crtež C.14). 

Sj i S 2 su središta kružnica, a njihova spojnica tvori podnevnu 
liniju. 

Manju kružnicu podijelimo (samo polukružnicu) po 15°, 
zatim polumjere produžimo do tangente kružnica ili okomice 
na spojnici S, S 2 . Iz točaka na tangenti povučemo crte do središta 
S x koje će biti satne linije naše vertikalne sunčane ure. 

Tako nacrtane satne linije na papiru prenesemo na zid zgrade 
tako da poklopimo dužinu Sj S 2 s podnevnom linijom, što smo je 
već prije ucrtali s pomoću niti viska, jer je podnevna linija kod 


vertikalne sunčane ure zapravo vertikalni pravac (crtež C.12). 

II. grafički postupak. 

Određivanje položaja satnih linija grafičkim postupkom 
bez upotrebe trigonometrijskih funkcija na vertikalnoj sunčanoj 
uri slično je kao i na horizontalnoj sunčanoj uri. Razlika je samo 
u vrijednosti nanesenog kuta iz središta Sj . Kod horizontalne 
sunčane ure trebalo je iz Si nanijeti kut a iz rubne točke polu- 
mjera 1 kut (90° - \p). Kod vertikalne sunčane ure treba učiniti 
obratno: iz S! nanijeti kut (90° - ^), a iz rubne točke kružnice 
polumjera 1 kut ^(C. 15). 

Kateta nasuprot kuta (90° - <p) je polumjer manje kružnice. 
Risanjem kružnice polumjera r sa središtem u S 2 dobivamo odnose 
koji su nam već otprije poznati. 

Svi ti postupci za izradbu vertikalne sunčane ure vrijede za 
idealni položaj panoa ili zida zgrade, tj. kad su oni okrenuti točno 
prema jugu. No takvog položaja gotovo i nema. 




C.14 



C.1S 


Radi toga moramo prihvatiti onakve okolnosti kakve imamo 
pred sobom, a to znači da trebamo mjerenjima odrediti koliko 
pano ili zid zgrade odstupa od idealnog položaja, tj. koliko mu 
azimut odstupa od 90°. Drugim riječima: moramo izmjeriti azimut 
panoa ili zida zgrade, koji više neće biti 90°, pa izračunavanje 
položaja satnih linija postaje složeno. 

Tako smo se našli pred novim astronomskim zadatkom: 
mjerenjem azimuta zgrade ili panoa. 

Crtež C.16 prikazuje idealan položaj zida zgrade za izradbu 
vertikalne sunčane ure. Zid zgrade je usporedan (paralelan) sa 
spojnicom E — W, tj. zid se nalazi u ravnini tzv. prvog vertikala . 
Kut (90° - <p) je nagib šipke vertikalne sunčane ure, y je geo- 
grafska širina, a A je azimut i iznosi A = 90°. 

Crtež C.17 prikazuje odstupanje položaja zida zgrade od 
ravnine prvog vertikala za kut A’ pa je azimut zida A = 90° + A’. 

Crtež C.18 prikazuje odstupanje položaja zida zgrade za 
azimut: A = 90° - A’. 

Prema tome, azimut je kut što ga zatvara meridijan opažača 
i vertikal zida. Broji se od južne točke (S) preko zapadne (W) 
od 0° do 360° ili od južne točke na obje strane od 0° do 90° 
(za ovaj slučaj). 

Azimuti zidova zgrada mogu se izmjeriti raznim astronomskim 
instrumentima. Do sada nismo trebali nikakve naprave pa nećemo 
ni sada, jer je osnovno geslo brošure o sunčanim urama: NAPRAVI 
1 IZMJERI SAM! 


z 

C.T7 



Za mjerenje azimuta bilo zida zgrade ili panoa potrebno je 
izraditi polukružni kutomjer (polumjera oko 20-ak centimetara) 
i na njemu označiti stupanjsku podjelu od 0° do 90° s jedne i 
od 0° do 90° s druge strane polukružnice kako je to prikazano 
na crtežu C.19. Uz taj polukružni kutomjer moramo imati i visak 
i znati kad nastupa pravo podne. 

Azimut ćemo izmjeriti ovako: uz zid ili pano prislonimo 
polukružni kutomjer i objesimo visak (crtež C.20) s napomenom 
da smo prije toga ucrtali vertikalni pravac m na horizontalnu 
crtu HH. U trenutku nastupa pravog podneva zabilježimo položaj 
sjene niti viska koja mora prolaziti središtem polukružnog kuto- 
mjera. 


i 

i 



i 

Kad bi zid zgrade ili pano bili točno okrenuti prema jugu 
tada bi nit viska (C.19) pokazivala 0° polukružnog kutomjera 
(isprekidana crta), a azimut zida ili panoa bio bi 90°. 

Kako zid zgrade ili panoa nisu gotovo nikad u prvom verti- 
kalu, to će nit viska pokazivati neko odstupanje od nultog položaja 
u pravom podnevu. Ako očitanu vrijednost na polukružnom 
kutomjeru označimo s A’, tada će azimut biti u našem primjeru: 
A = 90° - A’ ili općenito: 

A = 90° ± A’ (7) 

Takva mjerenja treba obaviti nekoliko puta, tj. u nekoliko 
dana. 

Poznavanje azimuta zida zgrade ili nekog panoa omogućit će 
nam da izračunamo položaje satnih linija vertikalne sunčane ure, 
a time da izradimo vertikalnu sunčanu uru, premda azimut zida 
ili panoa nije 90°, 

Za to ćemo se poslužiti formulom: 



c.so 


C.19 


ctg fy = sin A ctg t sec y + tg </? cos A (8) 

gdje je /V kut satne linije, a pojavile su se i nove trigonometrij- 
ske funkcije: cotangens (ctg) i sekans (sec). 

Formula (8) je kompliciranija od (6), jer nam se zid zgrade ne 
nalazi u ravnini prvog vertikala. 

Primjer: 

Treba (odrediti) izračunati položaje satnih linija za vertikalnu 
sunčanu uru za zid zgrade kojeg je azimut A = 65°, a geografska 
širina je <p = +45° 30’. 

Iz izraza (8) za sin A sec y = 1 ,29 305 i tg <p cos A = 0,43 006 
slijedi : 



Poslije 16 h zid zgrade zaklanja Sunce. 

Prema izračunatim podacima se vidi da uopće nema simetrije 
u položajima satnih linija prema podnevnoj liniji, jer je zid zgrade 
izvan ravnine prvog vertikala. To je i realni raspored satnih linija 
vertikalne sunčane ure, jer sasvim točnog položaja zidova zgrade 
gotovo da i nema pa je izradba vertikalne sunčane ure nešto kom- 
pliciranija, ali se može sve postići marljivim mjerenjima i računa- 
njima. 

Osobitu pozornost pri izradbi vertikalne sunčane ure treba 
obratiti postavljanju ili namještanju šipke koja će bacati sjenu 
na satne linije Tu postoje dva položaja: zid zgrade je u ravnini 
prvog vertikala ih je izvan njega. 


I. zid zgrade u ravnini prvog vertikala 

Od kartona ili iz drveta (bolje) treba napraviti trokut s kuto- 
vima 90°, (90° - Kp) i <p. Dakle, pravokutni trokut. Pravi kut i kut 
od (90° - Kp) postave se uza zid zgrade (crtež C.20A), uz podnevnu 
liniju ( 5 ). Šipka Š postavi se uz hipotenuzu i u tom se položaju 
ubetonira ili pričvrsti. 

II. zid zgrade izvan ravnine prvog vertikala 

Tu je malo više posla. Potrebno je izraditi bridnjak koji jednom 
stranicom prileži uza zid, i to tako da mu jedan brid bude uspo- 
redan s podnevnom linijom (crtež C.20B). Da bi se izradio brid- 
njak potrebno je znati kutove a, p i A'. 

Da bi bilo razumljivije, rasklopimo bridnjak kako to prikazuje 
crtež C.20C. Tu je: Š strana bridnjaka gdje ćemo postaviti šipku 
u vrijeme betoniranja, m je podnevna linija, s je ortogonalna 
projekcija šipke na zid zgrade, dok su a, b i c bridovi, a A’ kut 
otklona. 


Prema crtežu C.20C može se vidjeti da su traženi kutovi a i 
P jednaki: 



tg a- sin A’ ctg $ (9) 

sin j3 = cos A’ cos </? (10) 

U • našem primjeru za A’ = 90° - 65° = 25° i </? = 45° 30’ 
imat ćemo a= 22° 33\ a |3 = 39° 26\ 

Poznavanjem kutova a i j3 omogućena je izvedba bridnjaka, 
a time i sasvim sigurno učvršćenje šipke pod potrebnim kutovima. 


EKVATORSKA SUNČANA URA 

Ekvatorske sunčane ure se rjeđe izrađuju. Njihova je izvedba 
jednostavna, ali je potrebno znati sve osnovne elemente, tj. one 
elemente što smo ih naveli u opisima horizontalne i vertikalne 
sunčane ure, a to su: geografska širina, podnevna linija, meridijan, ... 

Izgled ekvatorske sunčane ure prikazuje crtež C.21. Ta se ura 
sastoji od polukruga koji predstavlja meridijan; šipke koja se 
postavlja u meridijansku ravninu i pričvršćuje za meridijanski 



polukrug; i šireg polukruga na koji se nacrtaju satne oznake. 
Kutovi između satnih oznaka su točno 15° pa to čini izvedbu 
ekvatorske sunčane ure vrlo jednostavnom. 

No, za funkcioniranje takve ure potrebno je ispuniti neke 
uvjete, kao: 

1) meridijanski krug se mora postaviti u meridijansku ravninu 
zajedno sa šipkom koja predstavlja os vrtnje Zemlje (para- 
lelna je sa osi) i mora biti nagnuta za geografsku širinu y 
prema horizontu. 

2) širi polukrug, na koji se nanose jednoliko razmaknute 
satne oznake, mora se postaviti u ravnini ekvatora, odno- 
sno okomito na šipku kroz točku 0 i nagnut prema 
horizontalnoj ravnini za (90° - <p) i 

3) čitava naprava postavlja se na stalak prema navedenim 
uvjetima. 


\ 

\ 

\ 



C.21 


Pobliže upute izrađivaču ekvatorske sunčane ure nisu ni 
potrebne, jer ih može naći među uputama za izradbu horizontalne 
i vertikalne sunčane ure. 

Dakako, postoje i neke posebne izvedbe sunčanih ura. Nave- 
dimo ovu: meridijanska sunčana ura (crtež C.22). Ona se izrađuje 
tako da se na zid zgrade koji se nalazi u meridijanskoj ravnini 
ucrta jedna široka traka pod kutom od (90° - </?)• U sredini, oko- 
mito na traku, postavi se jedan pravokutnik koji će služiti kao 
sjenopokazivač. Razumljivo je da će ta sunčana ura pokazivati 
vrijeme ili samo prije ili samo poslije podne. 



Izrađivače sunčanih ura potrebno je još jednom upozoriti 
da te ure pokazuju PRAVO Sunčevo vrijeme. Ako žele doznati 
koje je "službeno” vrijeme, tj. koje je vrijeme na našim običnim 
urama, moraju PRAVO Sunčevo vrijeme "dopuniti” na ovaj način: 

Neka je, npr. 4. VIII pročitano vrijeme na sunčanoj uri bilo: 
1 7 h 20 m . Jednadžba vremena toga dana bila je: E=-6 m . Geo- 
grafska dužina položaja ure: X = - 1 h 04 m , a kako je SSV = PSV - 
- E = 1 7 h 26 m pa prema (4) imamo: 

SEV = SSV + n + A 

SEV = 1 7 h 26 m + 1 h - 1 h 04 m 

SEV= 17 h 22 m 

Ali kako smo u našoj zemlji prešli na ljetno vrijeme ili dekretno 
vrijeme, razlikovat će se za jedan sat ili 


ĐV = SEV+ 1 h = 1 8 h 22 m 


oznaka DV znači dekretno vrijeme. 

Prema tome, naše obične ure pokazivat će 4. VIII 18 h 22 m , 
a sunčane ure za to mjesto 1 7 h 20 m . 

Nije teško zaključiti da će sunčane ure u nekom mjestu 
trebati stalnu dopunu od (n + X) i promjenjivi dio dopune E (za 
jednadžbu vremena) da bi dobili srednjevropsko vrijeme (SEV). 


DVOSTRUKO OZNAČENA SUNČANA URA 

Ove godine se i naša zemlja pridružila evropskim zemljama 
koje upotrebljavaju dekretna vremena. Dakle, imaju zimsko i ljetno 
vrijeme. Možemo reći daje zimsko vrijeme normalno, jer je srednjo- 
evropsko vrijeme — SEV, a ljetno vrijeme je vrijeme koje je poma- 
knuto za jedan cijeli sat, tj. SEV + 1 h. 

Za izrađivače sunčanih ura, autor ove brošure predlaže da se 
izrađuju dvostruko označene sunčane ure. 

Primjer jedne takve vertikalne sunčane ure s dvostrukim 
oznakama, koju je projektirao autor brošure, a izradili su je Valter 
Vlah i Radoslav Mandić, članovi društva, na zgradi Dječjeg centra 
u Utrinama u Zagrebu, prikazuje fotografija na koricama. 

To je prva dvostruko označena vertikalna sunčana ura na 
svijetu! 

Osnovna zamisao dvostruko označene sunčane ure nađena 
je u činjenici da je Sunce ljeti visoko iznad horizonta, a zimi 
nisko. Zbog toga se može izračunati da ljeti sjena šipke pada na 
ljetni dio sunčane ure, a zimi na zimski dio čime je riješeno funkci- 
oniranje sunčanih ura uvođenjem zimskog i ljetnog vremena 
u svakodnevnom životu: šipka ure će zimi bacati, kod vertikalne 
sunčane ure, kraću sjenu i padat će na brojke zimskog dijela ure, 
a ljeti će šipka bacati dužu sjenu koja će padati na brojke ljetnog 
dijela ure. Kod horizontalne sunčane ure je obrnuto. 

Pri izvedbi dvostruko označene sunčane ure, potrebno je 
izračunati dužinu najkraće i najduže sjene u pravo podne u doba 
ekvinocija i zimskog i ljetnog solisticija. 


Za horizontalnu sunčanu uru vrijedit će formule: 


S e = 

COS {p 

(U) 

X COS 6 

5 ZS - s 

cos {ifi + e) 

(12) 

* cos e 

5 ys - s 

cos (ip - e ) 

(13) 


gdje su. s e sjena Šipke u pravo podne u doba ekvinocija, a 
s ZS i *ljs sjena šipke u doba zimskog i ljetnog solisticija. 

Za vertikalnu sunčanu uru vrijedit će formule: 


s e ~ 

sin y 

(14) 

o COS € 

*ZS - S 

sin + e) 

(15) 

ć cos e 
sin (ip - e) 

(16) 


gdje su: e nagib ekliptike prema ekvatoru (23°5), a Š označuje 
dužinu šipke. 

TABLICA 
jednadžbe vremena 


dan 

siječanj 

januar 

veljača 

februar 

ožujak 

mart 

travanj 

april 

svibanj 

maj 

lipanj 

juni 

1 

- 3 m 09 s 

- 13 m 30 s 

- 12 m 34 s 

- 4 m ll s 

+ 2 m 49 s 

+ 2 m 24 s 

2 

-3 

38 

-13 

38 

-12 

23 

-3 

53 

+2 

56 

+2 

15 

3 

-4 

06 

-13 

45 

-12 

10 

-3 

35 

+3 

03 

+2 

06 

4 

-4 

33 

-13 

52 

-11 

58 

-3 

17 

+3 

10 

+ 1 

56 

5 

— 5 

01 

-13 

58 

-11 

45 

-3 

00 

+3 

16 

+1 

46 

6 

-5 

28 

-14 

03 

-11 

32 

-2 

42 

+3 

21 

+ 1 

35 

7 

-5 

54 

-14 

07 

-11 

18 

-2 

25 

+3 

26 

+ 1 

24 

8 

-6 

20 

-14 

10 

-11 

03 

-2 

08 

+3 

30 

+ 1 

13 

9 

-6 

46 

-14 

13 

-10 

49 

-1 

52 

+3 

33 

+ 1 

02 

10 

-7 

11 

-14 

15 

-10 

34 

-1 

35 

+3 

36 

+0 

50 

11 

-7 

35 

-14 

16 

-10 

19 

-1 

19 

+3 

39 

+0 

38 

12 

-7 

59 

-14 

17 

-10 

03 

-1 

03 

+3 

41 

+0 

26 

13 

-8 

23 

-14 

16 

- 9 

47 

-0 

47 

+3 

42 

+0 

14 

14 

-8 

45 

-14 

15 

- 9 

31 

-0 

32 

+3 

42 

+0 

01 

15 

-9 

08 

-14 

13 

- 9 

14 

-0 

17 

+3 

43 

-0 

12 

16 

-9 

29 

-14 

10 

- 8 

58 

-o 

02 

+3 

42 

-0 

25 

17 

-9 

50 

-14 

07 

- 8 

41 

+0 

12 

+3 

41 

-0 

37 

18 

-10 

10 

-14 

03 

- 8 

23 

+0 

26 

+3 

39 

-0 

50 

19 

-10 

29 

-13 

58 

- 8 

06 

+0 

40 

+3 

37 

-1 

04 

20 

-10 

48 

-13 

53 

- 7 

49 

+0 

53 

+3 

35 

-1 

16 

21 

-11 

06 

-13 

46 

-7 

31 

+1 

06 

+3 

32 

-1 

29 

22 

-11 

23 

-13 

40 

- 7 

13 

+1 

18 

+3 

28 

-1 

42 

23 

-13 

39 

-13 

32 

-6 

55 

+1 

30 

+3 

24 

-1 

55 

24 

-11 

55 

-13 

24 

-6 

37 

+1 

41 

+3 

19 

-2 

08 

25 

-12 

09 

-13 

15 

-6 

19 

+1 

53 

+3 

14 

-2 

21 

26 

-12 

23 

-13 

06 

-6 

00 

+2 

03 

+3 

08 

-2 

34 

27 

-12 

36 

-12 

56 

-5 

42 

+2 

13 

+3 

02 

_ o 

L 

46 

28 

-13 

49 

-12 

45 

-5 

24 

+2 

23 

+2 

55 

-2 

59 

29 

-13 

00 



-5 

06 

+2 

32 

+2 

48 

-3 

11 

30 

-13 

11 



-4 

47 

+2 

41 

+ 2 

40 

-3 

23 

31 

-13 

21 



-4 

29 



+2 

32 




TABLICA 
jednadžbe vremena 


dan 

srpanj 

juli 

kolovoz 

august 

rujan 

septembar 

listopad 

oktobar 

studeni 

novembar 

prosinac 

decembar 

1 

-3 m 35 s 

-6" 1 

19 s 

-o" 

17 s 

+ 10 m 02 s 

+ 16 01 

l 23 s 

+11™ 

l 19 s 

2 

-3 

46 

-6 

16 

+0 

02 

+ 10 

21 

+ 16 

24 

+10 

57 

3 

-3 

58 

-6 

12 

+0 

22 

+ 10 

40 

+16 

25 

+ 10 

34 

4 

-4 

09 

-6 

07 

+0 

41 

+ 10 

59 

+ 16 

26 

+ 10 

10 

5 

-4 

20 

-6 

02 

+1 

01 

+11 

18 

+ 16 

25 

+ 9 

46 

6 

-4 

31 

-5 

56 

+1 

20 

+11 

36 

+16 

23 

+ 9 

22 

7 

-4 

41 

-5 

50 

+1 

40 

+11 

53 

+ 16 

21 

+ 8 

56 

8 

-4 

51 

-5 

43 

+2 

01 

+ 12 

11 

+ 16 

18 

+ 8 

31 

9 

-5 

00 

-5 

35 

+2 

21 

+ 12 

28 

+ 16 

14 

+ 8 

04 

10 

-5 

09 

-5 

27 

+2 

42 

+ 12 

44 

+ 16 

09 

+ 7 

38 

11 

-5 

18 

-5 

19 

+3 

03 

+ 13 

00 

+16 

04 

+ 7 

10 

12 

-5 

26 

-5 

09 

+3 

24 

+ 13 

16 

+ 15 

57 

+ 6 

43 

13 

-5 

34 

-4 

59 

+3 

45 

+ 13 

31 

+ 15 

50 

+ 6 

15 

14 

-5 

41 

-4 

49 

+4 

06 

+ 13 

45 

+ 15 

42 

+ 5 

47 

15 

-5 

48 

-4 

38 

+4 

27 

+ 13 

59 

+ 15 

33 

+ 5 

18 

16 

-5 

55 

-4 

26 

+4 

49 

+ 14 

13 

+15 

23 

+ 4 

49 

17 

-6 

00 

-4 

14 

+5 

10 

+ 14 

26 

+ 15 

12 

+ 4 

20 

18 

-6 

06 

-4 

02 

+5 

31 

+ 14 

38 

+ 15 

01 

+ 3 

51 

19 

-6 

10 

-3 

48 

+5 

53 

+ 14 

50 

+ 14 

49 

+ 3 

22 

20 

-6 

15 

-3 

35 

+6 

14 

+ 15 

02 

+ 14 

36 

+ 2 

52 

21 

-6 

18 

- 3 

21 

+6 

36 

+ 15 

12 

+ 14 

22 

+ 2 

23 

22 

-6 

21 

-3 

06 

+6 

57 

+ 15 

22 

+ 14 

07 

+ 1 

53 

23 

-6 

24 

-2 

51 

+7 

18 

+15 

31 

+13 

51 

+ 1 

23 

24 

-6 

26 

—2 

35 

+7 

39 

+15 

40 

+ 13 

35 

+ 0 

53 

25 

-6 

27 

-2 

19 

+8 

00 

+ 15 

48 

+ 13 

18 

+ 0 

23 

26 

-6 

28 

-2 

03 

+8 

21 

+ 15 

55 

+ 13 

00 

- 0 

06 

27 

-6 

28 

-1 

46 

+8 

42 

+ 16 

02 

+ 12 

41 

- 0 

36 

28 

-6 

27 

-1 

29 

+9 

02 

+ 16 

07 

+ 12 

22 

- 1 

06 

29 

-6 

26 

-1 

11 

+9 

22 

+ 16 

12 

+ 12 

02 

- 1 

35 

30 

-6 

24 

-0 

53 

+9 

42 

+ 16 

17 

+ 11 

41 

- 2 

05 

31 

- 6 

22 

-0 

35 



+ 16 

20 



- 2 

34 


NAPONENA: vrijednosti u tablicama za jednadžbu vremena date su za 
godinu 1983. One će biti dovoljno točne za izradbu sunča- 
nih ura u bilo kojoj godini. 


TABLICA 
deklinacija Sunca 


dan 

siječanj 

januar 

veljača 

februar 

ožujak 

mart 

travanj 

april 

svibanj 

maj 

lipanj 

juni 

1 

-23 c 

'03’ 

-17 c 

J 15’ 

-7 C 

*48’ 

+ 4 £ 

5 20’ 

+14 c 

*55’ 

+21 c 

>59’ 

2 

-22 

58 

-16 

58 

-7 

25 

+ 4 

43 

+ 15 

13 

+22 

07 

3 

-22 

52 

-16 

41 

-7 

02 

+ 5 

06 

+15 

31 

+22 

15 

4 

-22 

47 

-16 

23 

-6 

39 

+ 5 

29 

+ 15 

48 

+22 

22 

5 

-22 

40 

-16 

05 

-6 

16 

+ 5 

52 

+16 

06 

+22 

29 

6 

-22 

34 

-15 

47 

-5 

53 

+ 6 

15 

+16 

23 

+22 

36 

7 

-22 

26 

-15 

28 

-5 

29 

+ 6 

37 

+16 

40 

+22 

42 

8 

-22 

19 

-15 

10 

-5 

06 

+ 7 

00 

+ 16 

56 

+22 

48 

9 

-22 

11 

-14 

51 

-4 

43 

+ 7 

22 

+17 

13 

+22 

53 

10 

-22 

02 

-14 

31 

-4 

19 

+ 7 

45 

+ 17 

29 

+22 

58 

11 

-21 

53 

-14 

12 

-3 

56 

+ 8 

07 

+17 

44 

+23 

03 

12 

-21 

44 

-13 

52 

-3 

32 

+ 8 

29 

+18 

00 

+23 

07 

13 

-21 

34 

-13 

32 

-3 

09 

+ 8 

51 

+18 

15 

+23 

11 

14 

-21 

24 

-13 

12 

-2 

45 

+ 9 

12 

+ 18 

30 

+23 

14 

15 

-21 

13 

-12 

52 

-2 

21 

+ 9 

34 

+ 18 

44 

+23 

17 

16 

-21 

02 

-12 

31 

-1 

58 

+ 9 

56 

+18 

58 

+23 

20 

17 

-20 

51 

-12 

10 

-1 

34 

+10 

17 

+ 19 

12 

+23 

22 

18 

-20 

39 

-11 

49 

-1 

10 

+ 10 

38 

+ 19 

26 

+23 

24 

19 

-20 

27 

-11 

28 

-0 

46 

+ 10 

59 

+19 

39 

+23 

25 

20 

-20 

14 

-11 

07 

-0 

23 

+ 11 

20 

+ 19 

52 

+23 

26 

21 

-20 

01 

-10 

45 

+0 

01 

+ 11 

40 

+20 

04 

+23 

26 

22 

-19 

48 

-10 

24 

+0 

25 

+12 

01 

+20 

16 

+23 

26 

23 

-19 

34 

-10 

02 

+0 

48 

+ 12 

21 

+20 

28 

+23 

26 

24 

-19 

20 

- 9 

40 

+1 

12 

+12 

41 

+20 

40 

+23 

25 

25 

-19 

06 

- 9 

18 

+1 

36 

+ 13 

01 

+20 

51 

+23 

24 

26 

-18 

51 

- 8 

55 

+1 

59 

+13 

20 

+21 

02 

+23 

23 

27 

-18 

36 

- 8 

33 

+2 

23 

+ 13 

39 

+21 

12 

+23 

21 

28 

-18 

20 

- 8 

10 

+2 

46 

+ 13 

59 

+21 

22 

+23 

18 

29 

-18 

04 



+3 

10 

+14 

18 

+21 

32 

+23 

16 

30 

-17 

48 



+3 

33 

+ 14 

36 

+21 

41 

+23 

12 

31 

-17 

32 



+3 

56 



+21 

50 




TABLICA 
deklinacija Sunca 


dan 

srpanj 

juli 

kolovoz 

august 

rujan 

septembar 

listopad 

oktobar 

studeni 

novembar 

prosinac 

decembar 

1 

+23° 

09’ 

+ 18° 

09’ 

+8° 

29’ 

-2° 

58’ 

-14° 

15’ 

-21° 

43’ 

2 

+23 

05 

+ 17 

54 

+8 

07 

-3 

22 

-14 

34 

-21 

52 

3 

+23 

00 

+ 17 

39 

+7 

45 

-3 

45 

-14 

53 

-22 

01 

4 

+22 

56 

+ 17 

23 

+7 

23 

-4 

08 

-15 

12 

-22 

10 

5 

+22 

50 

+ 17 

07 

+7 

01 

-4 

31 

-15 

31 

-22 

18 

6 

+22 

45 

+ 16 

51 

+6 

39 

-4 

54 

-15 

49 

-22 

26 

7 

+22 

39 

+ 16 

35 

+6 

17 

-5 

17 

-16 

07 

-22 

33 

8 

+22 

32 

+ 16 

18 

+5 

54 

-5 

40 

-16 

25 

-22 

39 

9 

+22 

26 

+ 16 

01 

+5 

32 

-6 

03 

-16 

42 

-22 

46 

10 

+22 

18 

+15 

44 

+5 

09 

-6 

26 

-16 

59 

-22 

52 

11 

+22 

11 

+ 15 

26 

+4 

46 

-6 

49 

-17 

16 

-22 

57 

12 

+22 

03 

+ 15 

08 

+4 

23 

-7 

11 

-17 

33 

-23 

02 

13 

+21 

55 

+ 14 

50 

+4 

01 

-7 

34 

-17 

49 

-23 

07 

14 

+21 

46 

+ 14 

32 

+3 

38 

- 7 

56 

-18 

05 

-23 

11 

15 

+21 

37 

+14 

14 

+3 

15 

-8 

19 

-18 

21 

-23 

14 

16 

+21 

27 

+13 

55 

+2 

51 

-8 

41 

-18 

36 

-23 

17 

17 

+21 

18 

+ 13 

36 

+2 

28 

-9 

03 

-18 

51 

-23 

20 

18 

+21 

07 

+ 13 

17 

+2 

05 

-9 

25 

-19 

06 

-23 

22 

19 

+20 

57 

+ 12 

57 

+1 

42 

-9 

47 

-19 

20 

-23 

24 

20 

+20 

46 

+ 12 

38 

+ 1 

19 

-10 

08 

-19 

34 

-23 

25 

21 

+20 

35 

+ 12 

18 

+0 

55 

-10 

30 

-19 

48 

-23 

26 

22 

+20 

23 

+ 1 1 

58 

+0 

32 

-10 

51 

-20 

01 

-23 

26 

23 

+20 

11 

+ 1 1 

38 

+0 

09 

-11 

13 

-20 

14 

-23 

26 

24 

+ 19 

59 

+11 

18 

-0 

15 

-11 

34 

-20 

26 

-23 

26 

25 

+ 19 

46 

+ 10 

57 

-0 

38 

-11 

55 

-20 

38 

-23 

25 

26 

+ 19 

34 

+ 10 

36 

-1 

02 

-12 

15 

-20 

50 

-23 

23 

27 

+ 19 

20 

+10 

16 

-1 

25 

-12 

36 

-21 

02 

-23 

21 

28 

+ 19 

07 

+ 9 

54 

-1 

48 

-12 

56 

-21 

12 

-23 

19 

29 

+ 18 

53 

+ 9 

33 

-2 

12 

-13 

16 

-21 

23 

-23 

16 

30 

+ 18 

39 

+ 9 

12 

-2 

35 

-13 

36 

-21 

33 

-23 

12 

31 

+ 18 

24 

+ 8 

51 



-13 

56 



-23 

08 


NAPOMENA: Vrijednosti u tablicama za deklinecije Sunca date su za 1982. 

godinu. One će biti dovoljno točne za izradu sunčanih ura 
za bilo koju godinu. 


ILUSTRIRANI RJEČNIK ASTRONOMSKIH POJMOVA 



NEBESKA KUGLA (SFERA) je zamišljena sfera proizvoljnog 
polumjera u čijem središtu je opažač. Pojam NEBESKA 
SFERA povezan je s pojmom NEBESKI SVOD. Na toj sferi 
C.23 opažamo nebeska tijela i promjene njihovih položaja. To 
nazivamo prividna kretanja nebeskih tijela, a njihove položaje 
prividna mjesta. 



C. 24 


ORIJENTACIJA NEBESKE KUGLE (SFERE) je određivanje 
osnovnih ili kardinalnih točaka strana svijeta i nebeske sfere: 
sjevera (N). juga (S), istoka (E), zapada (W), zenita (Z) i 
sjevernog nebeskog pola P. Kad se odredi sjeverna točka 
na horizontu pomoću Polarnice ili kompasa (što je za prvu 
orijentaciju dovoljno) ostale ćemo točke odrediti ovako. 

C.24 licem se okrenemo prema sjeveru (sjevernoj točki na hori- 
zontu) tada nam desna ruka pokazuje smjer istoka (E), 
lijeva smjer zapada (W), a iza nas je jug (S). Veliki krug nebe- 
ske sfere kroz točke S, W, N i E nazivamo HORIZONTOM. 



C. 25 


ZENIT (TJEMENIŠTE) je točka na nebeskoj sferi koja se nalazi 
točno iznad naše glave (tjemena) i označava se slovom Z. 
Os OP, paralelna sa Zemljinom obrtnom osi, oko koje se 
nebeska sfera prividno vrti u toku jednog dana, nazivamo 
f svjetskom osi. Ona siječe nebesku sferu u točci P, sjevernom 
nebeskom polu. Visina pola P iznad horizonta jednaka je 
geografskoj širini opažača. 


z 



PODNEVNA LINIJA je spojnica točaka sjevera (N) i juga (S). 
^ ^ To je zapravo projekcija meridijana opažača na horizont. 
Merdijan opažača prolazi točkama N, P, Z i S. 



C 27 


NEBESKI EKVATOR (POLUTNIK) je veliki krug nebeske sfere, 
koji se dobija presjekom ravnine kroz središte sfere 0 okomito 
na svjetsku os OP (C.25 i C.27). Ravnina nebeskog ekvatora 
^•-7 nije svugdje jednako visoko iznad horizonta, jer njezin položaj 
ovisi o položaju opažača na Zemlji, odnosno o geografskoj 
širini mjesta opažača. 


z 



VERTIKAL je vertikalni krug okomit na horizontu, a prolazi 
zenitom i nebeskim tijelom. Osobito je važan tzv. prvi vertikal 
“■ <S koji prolazi točkama E i W. 


z 



VISINA NEBESKOG TIJELA je luk vertikala od horizonta do 
nebeskog tijela. Ona je jedna koordinata u horizontskom 
C.29 sustavu. Broji se od horizonta do zenita od 0° do 90°. Ako je 
ispod horizonta vrijednosti su joj negativne. 


z 



C.30 


AZIMUT NEBESKOG TIJELA je kut između opažačevog meri- 
dijana i vertikala kroz nebesko tijelo u određenom trenutku. 
q Broji se po horizontu od južne točke (S) preko zapadne (W) 
od 0 do 360° ili ovdje pri konstrukciji sunčane ure od južne 
točke (S) n ! strane od 0° do 90°. 



C.31 


DEKLINACIJA NEBESKOG TIJELA je kut između ekvatorske 
ravnine i pravca iz točke opažanja 0 na nebesko tijelo ili luk 
C\31 od ekvatora do nebeskog tijela. Broji se od ekvatora do sjever- 
nog nebeskog pola od 0° do 90°. 


SATNI KUT NEBESKOG TIJELA je kut t između ravnine nebe- 
skog meridijana i deklinacijskog kruga P nebeskog tijela. 
Broji se po ekvatoru od meridijana na zapad (W) od 0° do 
360°, češće od Oh do 24 h ili od meridijana po nebeskom 
ekvatoru na obje strane od Oh do 12h, a označavaju se 
Č.31 t w j f E i smatra t\y pozitivnim a t e negativnim. Pretpostavimo 
li da je dnevna vrtnja neba oko svjetske osi OP jednolika, 
tada je satni kut upravo razmjeran vremenu koje je proteklo 
od prolaza nebeskog tijela kroz meridijan. Zato se satni kut 
i izražava češće vremenskom mjerom. 



DEKLINACIJA SUNCA je kut između nebeskog ekvatora i pravca 
na Sunce. Najveća je vrijednost što se može postići +23° 5 


C.32 


(ljetni solisticij), a najmanja - 23° 5 (zimski solisticij). 


GEOGRAFSKA ŠIRINA je jedna od koordinata položaja opažača 
na površini Zemlje. To je kut što ga zatvara vertikala (visak) 
na površini Zemlje s ravninom ekvatora. Broji se od ekvatora 
3 do položaja opažača; prema sjevernom polu Zemlje je pozi- 
tivna, a prema južnom negativna. 


p' 

a 33 


GEOGRAFSKA DUŽINA je jedna od koordinata položaja opažača 
na površini Zemlje. To je prikloni kut između ravnine poče- 
tnog meridijana, Greenwichkog meridijana i ravnine meridi- 
jana opažača. Broji se od Greenwichkog meridijana na obje 
strane od 0 ° do 180°: negativna prema istoku, a pozitivna 
prema zapadu. Naša zemlja se nalazi između 13° i 23° istočne 
geografske dužine. Zagreb je na 16° istočne geografske dužine 
(sredina grada). 

JEDNADŽBA VREMENA je jednadžba koja daje odnos pravog 
Sunčevog vremena (PSV) i srednjeg Sunčevog vremena (SSV), 
C 35 a glasi: E = PSV - SSV. Prema krivuljama se vidi da jednadžba 
C 36 P 0 P r i ma pozitivne i negativne vrijednosti. Najviša vrijednost 
nikada ne premašuje 17 m . Četiri puta godišnje jednadžba 
vremena jednaka je ništici, pa je PSV = SSV. 


p 




C.34 



C.36 


ASTRONOMSKO DRUŠTVO ”OTON KUCERA” 


41080 Zagreb — Šestine 
p.p.4 

Astronomsko društvo Oton Kučera” prvo je astronomsko 
društvo u Hrvatskoj osnovano 3.X 1954. Društvo je samoupravna 
stručna organizacija u kojoj se članovi praktično ili teorijski bave 
zvjezdoznanstvom ili astronomijom, srodnim znanostima ili se 
zanimaju razvitkom tih znanosti. 

Temeljna je zadaća, odnosno djelatnost društva da: 

- širi i razvija astronomiju, napose u SR Hrvatskoj, danas i 
u buduće s osvrtom na njezin dosadašnji razvoj, 

- popularizira rad i zasluge astronoma Otona Kučere koji 
je postavio temelje razvoja astronomije u SR Hrvatskoj 
i čije ime nosi naše Društvo, 

— omogućuje svakome da se bavi astronomijom i promatra 
nebeska tijela u stanicama ili opservatorijima Društva, 

- omogućuje svakom članu da iznese svoja zapažanja, mi šije - 
nja, hipoteze i teorije na društvenim i javnim tribinama, 

- surađuje s drugim sličnim društvima u zemlji i inozemstvu 
kao i profesionalnim astronomskim organizacijama, 

— osniva vlastite astronomske postaje ili opservatorije, 

— organizira tečajeve, ekspedicije, simpozije, predavanja, 
izdaje knjige, časopise, biltene i ostale publikacije s osno- 
vnom namjenom: širenje i razvoj astronomije, 

snima propagandne emisije i filmove astronomskog sadržaja i 

— organizira stručnu ekipu za pružanje stručnih usluga pri 
postavljanju i popravku instrumenata. 

(Prema Statutu Društva) 

Pozivamo sve prijatelje i ljubitelje astronomije da se učlane 
u Društvo i da svojom suradnjom i vlastitim radom doprinesu 
razvoju ove lijepe znanosti. 

Primanje u članstvo obavlja se na temelju pismene prijave 
(pristupnice) koju dostavljamo na Vaš zahtjev. 


\ 



